Auksjonerer bort konfiskerte bitcoins for 100 millioner

Beslaglagte bitcoins som er brukt på et svartebørs-nettsted, legges nå ut for salg.

BESLAGLAGT: Bitcoins til en verdi av 100 millioner ble brukt til lyssky handel innen narkotika og våpen. Nå skal de auksjoneres bort. Vis mer byoutline Jack Guez

Publisert: Publisert: 13. juni 2014 08:17

Nærmere 30.000 bitcoins ble beslaglagt da FBI stengte nettsiden Silk Road i oktober, ifølge CNN. Det tvilsomme nettmarkedet skal ha hatt nærmere en million anonyme brukere.

Spesialiteten til nettsiden skal ha vært handel med ulovlige varer som våpen og narkotika. Den angivelige lederen for nettsiden ble også arrestert og siktet for narkotikahandel, hacking og hvitvasking av penger.

Les også Bitcoins mørke bror stiger raskt i verdi

Nå skal de beslaglagte bitcoinene auksjoneres bort i blokker på 3.000 til en verdi av 1.8 millioner dollar, eller 10.8 millioner kroner per blokk, ifølge konverteringsnettstedet Preev.com.

Bitcoin-kjøpere må stille med et depositum innen mandag for å få være med på auksjonen.



Etter et vanskelig år har tilliten til online-valutaen blitt svekket flere ganger, blant annet da en av den kjente Bitcoin-børsen Mt.Gox gikk konkurs.



Les også:

Snart kan du kjøpe Bitcoin via PaypalBitcoin ikke lenger lønnsomtTre eksotiske investeringsmuligheter